מייקל בובלה

מייקל סטיבן בּובּלה (באנגלית: Michael Steven Bublé; נולד ב-9 בספטמבר 1975) הוא זמר-יוצר, מפיק מוזיקלי ושחקן קנדי, אשר מכר למעלה מ-75 מיליון תקליטים ברחבי העולם, וזכה בפרסים רבים, כולל ארבעה פרסי גראמי ושנים עשר פרסי ג'ונו.

ביוגרפיה
בובלה נולד בברנבי, קולומביה הבריטית, קנדה, בנם של לואיס בובלה, דייג ממוצא קרואטי מהאי איסטריה, ואמבר (לבית סנטהגה), ממוצא איטלקי. סבו וסבתו מצד אביו של בובלה היו במקור מאיסטריה, בעוד סבו וסבתו מצד אמו היו מאיטליה. יש לו שתי אחיות צעירות, ברנדי, סופרת ילדים, וקריסטל, שחקנית. הוא ואחיותיו גודלו כקתולים. הוא למד בבית הספר היסודי סיפורת' ובבית הספר התיכון קריבו היל.

 קריירה 
ב-11 בפברואר 2003 הוציא בובלה את אלבומו השלישי "Michael Bublé". על אלבום זה היה מועמד בובלה בטקס פרסי ג'ונו (Juno) 2004 לאלבום השנה. בטקס זכה בפרס בקטגוריה פריצת השנה. האלבום הגיע לעשירייה הראשונה בקנדה, בבריטניה ולמקום הראשון באוסטרליה. בשנת 2003 הופיע בובלה בתפקיד אורח באופרת הסבון "ימי חיינו".

אלבום הסטודיו הרביעי של בובלה, It's Time, הוצא ב-15 בפברואר 2005, והגיע למקום הראשון בקנדה, איטליה ויפן. בשנת 2006 זכה בובלה בארבעה פרסי ג'ונו על אלבום זה: אלבום השנה, אלבום הפופ של השנה, סינגל השנה Home וזמר השנה. בובלה גם היה מועמד לשני פרסי גראמי.

ב-1 במאי 2007 יצא לאור האלבום Call Me Irresponsible. האלבום מכר כשני מיליון עותקים בארצות הברית לבדה, ובאוסטרליה היה האלבום הנמכר ביותר בשנת 2007.

ב-13 באוקטובר 2009 יצא אלבומו השישי של בובלה Crazy Love. הסינגל הראשון מהאלבום, Haven't Met You Yet, זכה להצלחה רבה. בווידאו קליפ לשיר שיתף בובלה פעולה עם בת זוגו לואיסנה לופילטו.

חיים אישיים
בשנת 1996 החל לצאת עם השחקנית והזמרת דבּי טימוס (Debbie Timuss). השניים שיתפו פעולה במחזות הזמר Red Rock Diner (1996) ו-Dean Regan's Forever Swing (1998). השניים אף התארסו, אבל בהמשך נפרדו בנובמבר 2005. פרידתם של השניים היוותה השראה לשירו של בובלה Lost.

בשנת 2005 החל לצאת עם השחקנית האנגלייה אמילי בלאנט לאחר שהשניים הכירו בטקס פרסי הטלוויזיה האוסטרלים במלבורן והיא אף השתתפה באלבומו "Call Me Irresponsible". הם נפרדו ביולי 2008.

לאחר הפרידה מבלאנט, בובלה החל לצאת עם השחקנית הארגנטינאית לואיסנה לופילטו. בובלה ולופילטו התארסו בנובמבר 2009, והתחתנו ב-31 במרץ 2011 בבואנוס איירס. לבני הזוג ארבעה ילדים: בנים ילידי 2013 ו-2016, ובנות ילידות 2018 ו-2022.

בנו הבכור של בובלה נואה אובחן כחולה בהפטובלסטומה (אנ') (סרטן הכבד) בשנת 2016, ובשל כך בובלה ביטל את סיבוב ההופעות המתוכנן שלו לאחר שקיבל חדשות על האבחנה, והעביר עם בנו תהליכי כימותרפיה והקרנות; והבן החלים מאז לחלוטין.

ב-2005 התאזרח גם כאיטלקי בשל מוצא משפחתו.

דיסקוגרפיה
אלבומים
 2001 - BaBalu
 2002 - Dream
 2003 - Michael Bublé
 2005 - It's Time
 2007 - Call Me Irresponsible
 2009 - Crazy Love
 2011 - Christmas
 2013 - To Be Loved
 2016 - Nobody but Me
 2018 - Love
 2022 - Higher

 מיני-אלבומים 
 1995 - First Dance
 2003 - Totally Bublé
 2003 - Let It Snow
 2005 - More
 2006 - With Love
 2008 - A Taste of Bublé
 2010 - Special Delivery
 2010 - Hollywood: The Deluxe EP
 2010 - A Holiday Gift for You

 אלבומי הופעה 
 2004 - Come Fly with Me
 2005 - Caught in the Act
 2009 - Michael Bublé Meets Madison Square Garden

 פרסים ומועמדויות 
רשימת פרסים ומועמדויות של מייקל בובלהפרסשנהפרויקטקטגוריהתוצאהפרס ג'יני2001Dumb Ol' Heart"הישג במוזיקה: שיר מקורי"I've Never Been in Love Before"פרס גראמי2006It's Timeאלבום הפופ הווקאלי העממי הטוב ביותר2007Caught in the Actאלבום הפופ הווקאלי העממי הטוב ביותר2008"Everything"ביצוע הפופ הווקאלי הטוב ביותר – גברCall Me Irresponsibleאלבום הפופ הווקאלי העממי הטוב ביותר2010Michael Bublé Meets Madison Square Gardenאלבום הפופ הווקאלי העממי הטוב ביותר2011Crazy Loveאלבום הפופ הווקאלי העממי הטוב ביותר"Haven't Met You Yet"ביצוע הפופ הווקאלי הטוב ביותר – גבר2013Christmasאלבום הפופ הווקאלי העממי הטוב ביותר2014To Be Lovedאלבום הפופ הווקאלי העממי הטוב ביותר2018Nobody but Meאלבום הפופ הווקאלי העממי הטוב ביותר2020Love (Deluxe Edition)אלבום הפופ הווקאלי העממי הטוב ביותר2023Higherאלבום הפופ הווקאלי העממי הטוב ביותרפרס ג'ונו2004האמן החדש של השנהMichael Bubléאלבום השנהאמן השנה פורץ הדרך2006אמן השנהIt's Timeאלבום השנהאלבום הפופ של השנהבחירת המעריצים"Home"סינגל השנה2007בחירת המעריצים2008אמן השנהCall Me Irresponsibleאלבום השנהאלבום הפופ של השנה"Everything"סינגל השנהבחירת המעריצים2009"Lost"סינגל השנה2010אמן השנהCrazy Loveאלבום השנהאלבום הפופ של השנה"Haven't Met You Yet"סינגל השנהבחירת המעריצים"Haven’t Met You Yet", "Hold On"פזמונאי השנה2011בחירת המעריצים2012אמן השנהChristmasאלבום השנהבחירת המעריצים2013בחירת המעריצים2014אמן השנהTo Be Lovedאלבום השנהאלבום הפופ של השנה"It's a Beautiful Day"סינגל השנהבחירת המעריצים2015בחירת המעריצים2018Nobody But Meאלבום השנה2019אמן השנה2020Loveאלבום השנה2023אמן השנהפרס המוזיקה האמריקאית2006אמן המוזיקה העכשווית למבוגרים האהוב ביותר2010אמן המוזיקה העכשווית למבוגרים האהוב ביותרפרס בחירת הקהל2007"Save the Last Dance for Me"רימייק אהובפרסי המוזיקה הבריטית2008זמר בינלאומיפרסי המוזיקה העולמית2005האמן הקנדי המוכר ביותרפרס המסך הקנדי2000"Dumb Ol' Heart"השיר המקורי הטוב ביותר"I've Never Been in Love Before"

קישורים חיצוניים






הערות שוליים

קטגוריה:זמרים-יוצרים קנדים
קטגוריה:זמרי ג'אז קנדים
קטגוריה:זמרי פופ קנדים
קטגוריה:מוזיקאי ג'אז
קטגוריה:מפיקים מוזיקליים קנדים
קטגוריה:שחקני קולנוע וטלוויזיה קנדים
קטגוריה:שדרת התהילה של קנדה
קטגוריה:נדבנים
קטגוריה:זוכי פרס גראמי
קטגוריה:זוכי פרס ג'ונו
קטגוריה:זוכי פרס ג'יני
קטגוריה:זוכי פרס המוזיקה העולמי: קנדים
קטגוריה:אישים ממוצא קרואטי
קטגוריה:קנדים ממוצא איטלקי
קטגוריה:קנדים שנולדו ב-1975